als_Latn dik_Latn sag_Latn
Ujkani është ftuar për ndeshjen me Turqinë, por mbetet në dyshim paraqitja e tij me 11 qershor.
Trajneri i Kosovës, Albert Bunjaki, në konferencën për media ku zbardhi listën prej 23 lojtarëve të ftuar për ndeshjen me Turqinë, tregoi se kapiteni, Samir Ujknai, mund të mos luajë me 11 qershor.
“Ujkani akoma është në rehabilitim, por gjendja e tij është mirë. Nëse nuk do të jetë i gatshëm për ndeshje, do ta zëvendësojmë”, tha Bunjaki.
“nuk ka shumë ndryshime, sepse është koha që të ndërtojmë skuadrën dhe lojtarët të luajnë më shumë me njëri tjetrin”, shtoi ai.
“Loja ndaj Turqisë do të jetë më ndryshe. Më parë kemi luajtur kundër pesë kundërshtarëve të panjohur, tani janë të njohur për ne. Do të bëjmë lojë më ndryshe taktikisht”, përfundoi Bunjaki.
Kosova dhe Turqia do të ndeshen më 11 qershor në “Loro Boriçi” të Shkodrës në kuadër të kualifikimeve për Kupën e Botës ‘Rusi 2018’.
Kosova deri tash ka zhvilluar pesë ndeshje, ku ka vetëm një barazim me Finlandën, ndërsa ka pësuar katër humbje.
als_Latn als_Latn als_Latn als_Latn als_Latn als_Latn als_Latn